
Z A P I S N I K

42. sjednice Vijeća Mjesnog odbora „Bruno Bušić“, 19. rujna 2024. godine u 19.00  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Iva Ramljak
4. Borna Smrk
5. Marinko Blažević
6. Bojana Jurički


Predsjedava Iva Ramljak, predsjednica Vijeća.
Predsjednica konstatira da je nazočno 6 od 7 članova Vijeća, te otvara 42. sjednicu Vijeća Mjesnog odbora.
Predsjednica predlaže usvajanje zapisnika 41. sjednice koje su članovi Vijeća zaprimili e-mailom. 
Vijeće prihvaća potpuni tekst zapisnika 41. sjednice jednoglasno bez nadopuna i ispravaka.

Predsjednica predlaže  dopunu dnevnog reda točkom: Prijedlog zaključka o osiguravanju sredstava za provođenje aktivnosti, programa i projekata u svrhu unapređenja kvalitete života građana te prijedlog dnevnog reda daje na glasanje. 

Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Prijedlog zaključka o osiguravanju sredstava za provođenje aktivnosti, programa i projekata u svrhu unapređenja kvalitete života građana
2. Korištenje prostora Mjesnog odbora „Bruno Bušić“
3. Aktualna komunalna problematika
4. Izvješća, pitanja i prijedlozi


Ad. 1.	Prijedlog zaključka o osiguravanju sredstava za provođenje aktivnosti, programa i projekata u svrhu unapređenja kvalitete života građana

Predsjednica konstatira kako su vijećnici materijale primili putem e-pošte te prijedlog daje na glasanje nakon čega  utvrđuje kako je, bez rasprave, jednoglasno donesen

Z A K L J U Č A K
 o osiguravanju sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora „Bruno Bušić“ predlaže da se za naredno proračunsko razdoblje osiguraju sredstva za potrebe realizacije Plana u iznosu 4.000,00 eura.

2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad. 2. Korištenje prostora Mjesnog odbora „Bruno Bušić“

Predsjednica obavještava Vijećnike kako je VMO „Bruno Bušić“ zaprimilo zahtjev za jednokratno korištenje prostora MO „Bruno Bušić“ od strane Marine Vukoje na dan 18. studenog 2024. godine od 10 do 21 h radi proslave dječjeg rođendana.

Predsjednica otvara raspravu. U raspravi sudjeluju svi prisutni Vijećnici.

Predsjednice ističe kako sukladno odluci Vijećnika o terminu korištenja, Vijeće odobrava zahtjeve za jednokratno korištenje prostora najkasnije do 20 sati. 

Vijećnici jednoglasno donose 

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava jednokratno korištenja prostora:

· Marini Vukoje 18. studenoga 2024. od 10-20 sati za obiteljsku proslavu




Ad. 3. Aktualna komunalna problematika


1. Predsjednica obavještava Vijećnike kako je Vijeće MO „Bruno Bušić“ zaprimilo zaključak Vijeća Gradske četvrti Pešćenica – Žitnjak kojim VGČ podržava zaključak VMO „Bruno Bušić“ donesen na 33. sjednici kojim se predlaže nadležnom gradskom uredu da izvrši stručni očevid i pokrene postupak za donošenje rješenja o postavljanju uspornika kod pješačkog prijelaza na Borongajskoj cesti u zoni raskrižja s Turopoljskom i Vidrićevom ulicom.

2. Predsjednica obavještava Vijećnike kako je Vijeće MO „Bruno Bušić“ zaprimilo na znanje upit građana upućen Vijeću Gradske četvrti koji se odnosi na građevinski objekt tipa obiteljske kuće na adresi Ravenska ulica 6, a kojim se predlaže nadležnom tijelu izvršiti pretraga gradske i druge arhive s ciljem utvrđenja i uknjižbe stvarnog vlasnika i legalnost izgrađenog objekta. 

Predsjednica otvara raspravu. U raspravi sudjeluju svi prisutni Vijećnici. 
Potpredsjednica ističe kako je na prethodnim sjednicama raspravljena tema nelegalnosti predmetnog građevinskog objekta te je Vijeće prijavilo navedeni objekt Državnom inspektoratu. Predlaže postaviti upit nadležnim tijelima o statusu predmeta pred Državnim inspektoratom.

Vijećnici jednoglasno podržavaju gore navedeni prijedlog građana te će provjeriti status predmeta pred Državnim inspektoratom.

3. Predsjednica obavještava Vijećnike kako je Vijeće zaprimilo mišljenje Odsjeka za zelene površine u vezi s rekonstrukcijom staze i drvoreda u Ulici Ksavera Šandora Gjalskog. Sukladno nalazima iz očevida, Odsjek nije sklon uklanjanju drvoreda te predlaže da se sanacija, u slučaju izvođenja, provede uz prisustvo predstavnika Podružnice Zrinjevac. 

Predsjednica otvara raspravu. U raspravi sudjeluju svi prisutni Vijećnici.
Vijećnici jednoglasno donose odluku kako je potrebno rekonstrukciju staze dovesti u sljedeću fazu te preporučaju ubrzano postupanje nadležnih tijela te dostavu zaključka i stručnog mišljenja Odsjeka za zelene površine Podružnici Zrinjevac radi izrade troškovnika za navedeni projekt.


4. Predsjednica obavještava Vijećnike kako je Vijeće zaprimilo dopis Gradskog ureda za obnovu, izgradnju i prostorno uređenje u Zagrebu. Gradski ured je izdao rješenje o izvršenom očevidu stabala koji se nalaze istočno od zgrade (Borongaj aerodrom 9a i 9b). U rješenju se dvije smreke na navedenoj lokaciji označuju kao nestručna sadnja i neovlaštena sadnja. 

Predsjednica otvara raspravu. U raspravi sudjeluju svi prisutni Vijećnici.
Vijećnici jednoglasno donose

Zaključak
o davanju suglasnosti za sječu stabala smreke na adresi Borongaj aerodrom 9a i 9b

1. Vijeće Mjesnog odbora „Bruno Bušić“ suglasno je sa mišljenjem Odsjeka za komunalne poslove i zelenilo te daje pozitivan odgovor na prijedlog o sječi stabala smreke na adresi Borongaj aerodrom 9a i 9b.

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


5. Predsjednica navodi kako je Vijeće zaprimilo dopis Gradskog ureda za mjesnu samoupravu, promet, civilnu zaštitu i sigurnost kojim se traže prijedlozi vezano za moguće spajanje mjesnih odbora.

Predsjednica otvara raspravu. U raspravi sudjeluju svi prisutni Vijećnici.
Vijećnici jednoglasno iznose stav kako bi se prije rasprave i iznošenju stava o spajanju Mjesnog odbora „Bruno Bušić“ trebala podići razina operativne podrške nadležnih gradskih tijela mjesnim odborima.


6. Predsjednica obavještava Vijećnike kako je Vijeće zaprimilo upit predstavnika stanara, Muriza Tirića, sa zamolbom za sanaciju odvodnje iz šahta ispred stambene zgrade ul. Ante Jakšića 24 i 26, odnosno spoja kanalizacijskog odvoda ispred broja 26 sa glavnom kanalizacijskom odvodnom cijevi. Predstavnik stanara navodi kako zbog velikih padalina t.j. oborinskih voda dolazi do povrata istih u prizemne stanove na br 24 i 26 te po savjetu odvodnje koja je bila na izvidu može se riješiti prikopčanjem odvoda ispred br 26 na glavni odvod kanalizacije. Predstavnik stanara navodi kako je sanacija nodvodnje ispred br 26 potrebna krenuti u šro skorijem periodu kako bi se otklonila šteta u prizemnim stanovima.

Predsjednica otvara raspravu. U raspravi sudjeluju svi prisutni Vijećnici.
Vijećnici jednoglasno donose

Zaključak
o potrebi sanacije odvodnje ispred stambenih zgrada na adresi Ante Jakšića 24-26

1. Vijeće Mjesnog odbora „Bruno Bušić“ suglasno je sa molbom stranke Muriz Tirić te  predlaže Vijeću Gradske četvrti Peščenica – Žitnjak da od Vodoopskrbe i Odvodnje 

· zatraži uvrštavanje u buduće planove sanaciju odvodnje iz šahta u svrhu rješavanja problema izlijevanja otpadnih voda prilikom obilnih padalina u stambene objekte na adresi Ante Jakšića 24 i 26
· obrazloženje VMO „Bruno Bušić“ dio je ovog zaključka

3. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 





Ad 5. Izvješća, pitanja, prijedlozi

Vijećnici su izvješća primili na znanje.

Predsjednica otvara raspravu. U raspravi sudjeluju svi prisutni Vijećnici.

Predsjednica u 20:00 zatvara 42. sjednicu VMO.

Zagreb, 19. rujna 2024.

                                                                       Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.	

